**KAUNO RAJONO BABTŲ KULTŪROS CENTRAS**

**STRATEGINIS PLANAS**

**2021–2023 METAMS**

Visos meno rūšys yra skirtos didžiausiam iš menų – menui gyventi žemėje. (B. Brechtas)

 PRITARTA

 Kauno rajono Babtų

 kultūros centro Tarybos

 2021 m. ............... d...,

 protokolu Nr. ...

PATVIRTINTA

Kauno rajono savivaldybės

administracijos direktoriaus

2021 m. ........ d., įsakymu Nr. ...

2021

**TURINYS**

I. ĮVADAS .......................................................................................................................................... 3

II. ĮSTAIGOS PRISTATYMAS ......................................................................................................... 4

III. SITUACIJOS ANALIZĖ ............................................................................................................... 6

SSGG ANALIZĖ ..................................................................................................................................8

IV. ĮSTAIGOS VEIKLOS STARTEGIJA ...........................................................................................9

 VIZIJA ......................................................................................................................................9

 MISIJA ..................................................................................................................................... 9

 FILOSOFIJA .............................................................................................................................9

V. STRATEGINIO REALIZAVIMO PRIEMONIŲ PLANAS ...........................................................10

 Prioritetas: BABTŲ IR VANDŽIOGALOS KRAŠTO KULTŪROS TRADICIJŲ TĘSTINUMO UŽTIKRINIMAS..........................................................................................................

 Prioritetas: INFRASTRUKTŪROS TOBULINIMAS.............................................................

VI. STRATEGINIO PLANO ĮGYVENDINIMAS, STEBĖSENA IR LAUKIAMI REZULTATAI ................................................................................................................................................................12

**I. ĮVADAS**

2013 m. po struktūrinių pertvarkymų Kauno rajono kultūros centruose, Kauno rajono savivaldybės tarybos 2013 m. spalio 24 d. sprendimu Nr. TS-399 dėl „Kauno rajono Babtų ir Vandžiogalos kultūros centrų reorganizavimo“ Babtų kultūros centras reorganizuotas į Kauno rajono Babtų kultūros centrą (toliau – Centras) kartu su Vandžiogalos laisvalaikio sale, veikiančiu pagal Kauno rajono Babtų kultūros centro nuostatus, patvirtintus Kauno rajono savivaldybės tarybos 2013 m. spalio 24 d. sprendimu TS-399. Turėdami aiškią ir bendruomenės palaikomą strategiją bei akcentuodami Centro privalumus, galime teikti bendruomenei kokybiškas kultūrines paslaugas. Siekdami įgyvendinti Centro misiją, prisidėdami prie kultūrinės visuomenės kūrimo, kokybiškai tenkinant bendruomenės kultūrinius poreikius, privalome nuolat tobulinti paslaugų kokybę, analizuoti esamą padėtį, atlikti tyrimus, auginti ir ugdyti kultūros vartotoją.

Kauno rajono Babtų kultūros centro strateginio plano 2021–2023 metams tikslas – užtikrinti veiksmingą Centro veiklos valdymą, siekti nuoseklios bendruomenės telkimo politikos, numatyti, kaip bus įgyvendinti Centro veiklai keliami reikalavimai, pasirinkti teisingą plėtros kryptį ir prioritetus.

Kauno rajono Babtų kultūros centro strateginis planas 2021–2023 metams sudarytas remiantis:

* Lietuvos Respublikos Kultūros ministerijos 2018–2020 metų strateginiu veiklos planu, patvirtintu Lietuvos Respublikos kultūros ministro 2018 m. vasario 21 d. įsakymu Nr. ĮV-192;
* Kauno rajono savivaldybės 2021–2027 m. strateginiu plėtros planu, patvirtintu 2019 m. spalio 24 d. Kauno rajono savivaldybės tarybos sprendimu Nr. TS-353;
* Centro kultūrinės veiklos patirtimi;
* 4 Centro darbuotojų, meno vadovų, Centro tarybos narių, aktyvių bendruomenės narių bei mėgėjų meno kolektyvų dalyvių siūlymais ir rekomendacijomis;

Centro 2021–2023 metų strateginį planą rengė darbo grupė, sudaryta 2021 m. kovo 2 d. direktoriaus įsakymu Nr. T1 - 18.

**II. ĮSTAIGOS PRISTATYMAS**

2.1. Kauno rajono Babtų kultūros centras, įstaigos buveinė:LT-54334, Kauno r. sav., Babtų mstl., Sodų g. 1;

2.2. Telefono Nr.: 8-699-28407; 8-37-555141;

2.3. El. pašto adresas: *babtukc@gmail.com**;*

2.4. Interneto svetainės adresas: [*http://babtu.kc.krs.lt/*](http://babtu.kc.krs.lt/)*;*

2.5. Socialinių tinklų platformos/ adresai: [*https://www.facebook.com/babtu.kulturoscentras*](https://www.facebook.com/babtu.kulturoscentras)*;* [*Vandžiogalos laisvalaikio salė | Facebook*](https://www.facebook.com/Vand%C5%BEiogalos-laisvalaikio-sal%C4%97-883437868338600)*;*

2.6. Vidaus struktūra: Kauno rajono Babtų kultūros centro Vandžiogalos laisvalaikio salė, įstaigos buveinė: LT-47468 Kauno r. sav., Vandžiogalos mstl., Parko g. 6. Vandžiogalos laisvalaikio salė vykdo nuostatuose numatytas kultūros centro teisės aktų nustatytas veiklas ir funkcijas.

2.7. Centro savivalda: Kauno rajono Babtų kultūros centro taryba yra centro savivaldos institucija, turinti patariamojo balso teisę. Taryba sudaroma iš 6 narių: 2 kultūros centro darbuotojai, 2 seniūnai arba jų deleguoti asmenys, 2 bendruomeninių organizacijų atstovai iš aptarnaujamų seniūnijų.

Kauno rajono Babtų kultūros centras yra Kauno rajono savivaldybės biudžetinė įstaiga, turinti viešojo juridinio asmens statusą ir veikianti pagal Centro nuostatus. Centro veiklos pobūdis – daugiafunkcinis kultūros centras, puoselėjantis ir skleidžiantis įvairias kultūros sritis bei žanrus. Centro tikslas – teikti gyventojams kokybiškas kultūros paslaugas, atitinkančias šiuolaikinės visuomenės ir asmens poreikius, sudarančias sąlygas bendruomenės saviraiškai, jaunimo politikos ir kultūros renginių plėtrai.

Po 2013 m. kultūros centrų reorganizacijos Kauno rajono Babtų kultūros centras gruodžio 30 d. įregistruotas registrų centre. Kultūros centro buveinė – Kauno r. sav., Babtų mstl., Sodų g. 1, LT-54334. Centro Vandžiogalos laisvalaikio salė – Kauno r. sav., Vandžiogalos mstl., Parko g. 6, LT-47468. Savininko teises ir pareigas įgyvendinanti institucija – Kauno rajono savivaldybės taryba. Centras yra viešas juridinis asmuo, turintis antspaudą su valstybės herbu ir savo pavadinimu, atributiką, neturintis savarankiškos atsiskaitomosios sąskaitos (buhalterinę apskaitą tvarko Kauno rajono savivaldybės administracijos Kultūros, švietimo ir sporto skyriaus centralizuota buhalterija), savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, kitais teisės aktais ir nuostatais.

 Savivaldybės turto patikėjimo sutartimi Centras valdo, naudoja ir disponuoja 761,59 kv. m pastatą, esantį Sodų g. 1 Babtuose ir 580,37 kv. m pastatą, esantį Parko g. 6 Vandžiogaloje. Abiejuose pastatuose yra įrengtos koncertų salės, administracijos patalpos, poilsio bei repeticijų kambariai, Centro muzikos instrumentų sandėliai.

Kauno rajono savivaldybės tarybos 2017 m. gegužės 25 d. sprendimu Nr. TS-194 Centrui suteikta II kategorija.

 Kauno rajono savivaldybės taryba 2016 m. sausio 28 d. sprendimu „Dėl Kauno rajono savivaldybės tarybos 2013 m. spalio 24 d. sprendimo Nr. TS-399 „Dėl Kauno rajono Babtų ir Vandžiogalos kultūros centrų reorganizavimo“ pakeitimo Nr. TS-27 įgalioja Centro direktorių nustatyti didžiausią pareigybių skaičių ir jų paskirstymą, Centro direktoriaus 2016 m. birželio 7 d. įsakymu Nr. T1-04 didžiausias leistinas pareigybių skaičius 9,5. Iš jų – 8 etatai skirti kultūros ir meno darbuotojams. Centro direktoriaus įsakymu keitėsi pareigybių įvardijimas: etnokultūros specialistas pakeistas į etnografo pareigybę, garso ir šviesos operatorius – inžinieriaus: garso, šviesos, scenos, kultūrinės veiklos organizatorius – kultūrinių renginių organizatorius. Įvesta nauja pareigybė – dailininkas – scenografas. Visi kūrybiniai darbuotojai yra kultūros darbo specialistai, turintys aukštąjį universitetinį išsilavinimą ir aukštesnįjį išsilavinimą.

Centre veikia 9 meno mėgėjų kolektyvai ir 1 dailės studija, 7 iš jų suteiktos kvalifikacinės klasės. Babtų kultūros centre veikia 4 klubai: vaikų pramoginių šokių klubas “BaDA” studija, moterų zumbos klubas, suagusiųjų pramoginių šokių klubas “Gija”, jogos klubas. Klubai vykdo veiklas pagal trumpalaikės nuomos sutartis. Vandžiogalos laisvalaikio salėje veikia du klubai: bendruomenės sporto klubas „Sveikata“ ir etnokultūrinės krypties vaikų klubas “Ratas”.

Babtų kultūros centro pastatu naudojasi Babtų neįgaliųjų bendruomenė, Babtų bendruomenė, III – iojo amžiaus universitetas. Pastate įsikūrusi Babtų biblioteka ir sporto klubas.

**Meno mėgėjų kolektyvai:**

|  |  |  |  |  |
| --- | --- | --- | --- | --- |
| **Eil. Nr.** | **Pavadinimas** | **Kategorija** | **Vadovas** | **Pastabos** |
| 1. | Pučiamųjų instrumentų orkestras „Algupys“ | 2018 m. LNKC suteikta I kategorija. | Jonas Girnius | 2018 m. Dainų šventės „Vardan tos“ dalyvis. |
| 2. | Liaudiškos muzikos kapela „Šventupis“ | 2018 m. LNKC suteikta II kategorija | Jonas Girnius | 2018 m. Dainų šventės „Vardan tos“ dalyvis. |
| 3. | Folkloro ansamblis „Vėrupė“ | 2018 m. LNKC suteikta III kategorija | Jūratė Svidinskienė | 2018 m. Dainų šventės „Vardan tos“ peržiūros dalyvis |
| 4. | Moterų choras „Gynia“ | 2018 m. LNKC suteikta III kategorija | Danutė Šakalienė | 2018 m. Dainų šventės „Vardan tos“ dalyvis. |
| 5. | Pučiamųjų orkestro „Algupys“ choreografinė merginų grupė |  | Gintarė Milieškaitė | 2018 m. Dainų šventės „Vardan tos“ dalyvis. |
| 6. | Roko grupė „Laikas“ |  | Robertas Danauskas |  |
| 7. | Vaikų tautinių šokių kolektyvas „Verpetukas“ | 2018 m. LNKC suteikta II kategorija | Jorinta Radavičienė | 2018 m. Dainų šventės „Vardan tos“ dalyvis. |
| 8. | Folkloro ansamblis „Griežlė“ | 2018 m. LNKC suteikta II kategorija | Andrius Morkūnas | 2018 m. Dainų šventės „Vardan tos“ dalyvis. |
| 9. | Tradicinė kapelija | 2018 m. LNKC suteikta II kategorija | Andrius Morkūnas | 2018 m. Dainų šventės „Vardan tos“ dalyvis. |
| 10. | Dailės studija „Z“ |  | Sigita Podeckienė |  |

Kairiajame Nevėžio krante, 24 km į šiaurę nuo Kauno, prie greitkelio Kaunas–Klaipėda, įsikūrusi viena seniausių gyvenviečių ne tik rajone, bet ir šalyje – Babtai. „Babtai – nuostabaus grožio kampelis, mūsų istorijos ir kultūros lašas, kuriame spindi, žėri žmonių darbai, jų kančios ir likimai. Kaip gerai, kad visa tai surinkta, priglausta, kad kalba šiandien, kad kalbės rytoj“, – rašė poetas Justinas Marcinkevičius Babtų muziejaus lankytojų atsiliepimų knygoje. Dar 1792 m. Babtai gavo laisvo miesto teises (deja, tais pačiais metais jos buvo panaikintos). Tais pačiais metais buvo patvirtintas ir pirmasis miesto herbas – jame pavaizduota popiežiaus kepurė (tiara) ir šv. Petro raktai. Babtų seniūnijos teritorijoje – 39 kaimai. Antra pagal dydį gyvenvietė – Panevėžiukas, kiti kaimai gerokai mažesni. 2015 metų duomenimis, Babtų seniūnijoje gyveno 4700 žmonių. Babtų apylinkėse rasti akmeniniai darbo įrankiai ir ginklai byloja, kad čia žmonių gyventa labai seniai – naujajame akmens amžiuje. Babtų apylinkėse yra du padavimais apipinti piliakalniai. Vienas jų – Piepalių piliakalnis. Archeologiniai duomenys rodo, kad piliakalniu daugiausiai naudojamasi buvo pirmajame tūkstantmetyje. Apie 2,5 km į šiaurę nuo Panevėžiuko kaimo, Aluonos dešiniajame krante, yra Vikūnų piliakalnis. Tai – vienas mažiausių piliakalnių Lietuvoje. Prie kelio iš Babtų į Labūnavą, 9 km. nuo Babtų, yra Pakapių kaimo kapinynas – valstybinės reikšmės archeologijos paminklas. Čia 1939-aisiais rastas vienas sudeginto žmogaus kapas, 32 žirgų griaučiai su įkapėmis (X–XIII a.). Puošnūs žirgų balnojimo reikmenys rodo, kad tuomečiai kalviai buvo puikūs meistrai ir mokėjo sidabruoti geležinius, žalvarinius dirbinius. Dešiniajame Nevėžio krante, už dviejų kilometrų nuo Babtų, yra senas Babtyno dvaras. Dvaro rūmai pastatyti XVIII a. Senovėje jis priklausė kunigaikščiams Giedraičiams, vėliau – didikams Šukštoms, Prozorams, Tiškevičiams. Nuo Stabaunyčios kalno atsiveria kvapą gniaužianti panorama: Nevėžio užliejamos lankos, Žemaitkiemio dvaras, Piepalių piliakalnis. Čia taip pat pastatytas paminklas legendiniams lakūnams – Steponui Dariui ir Stasiui Girėnui. Sitkūnų gyvenvietėje 1936 m. pradėta projektuoti ir tik 1950 m. baigta statyti galinga radijo stotis. 1951 m. stotis pradėta eksploatuoti. 1991-ųjų Sausio 13-ąją, sovietų kariams užėmus Vilniaus televizijos bokštą, būtent iš šios stoties į pasaulį sklido žinia apie įvykius Lietuvoje. Didžiausias Babtų gyventojų darbdavys – čia veikiantis Lietuvos agrarinių ir miškų mokslo centro Sodininkystės ir daržininkystės institutas. Didžiausia įstaiga seniūnijoje daro įtaką ir gyventojų verslui. Nemažai jų verčiasi daržovių ir sodinukų auginimu, puoselėja gražias sodybas. Didelius žemės ūkius šioje seniūnijoje valdo 13 ūkininkų. Šie žmonės rūpinasi ne tik savimi – jie prisideda ir prie krašto gerovės: skiria lėšų žvyrkeliams tvarkyti, žiemą valo kelius. Svarbus šio krašto istorijos židinys – Kauno rajono muziejaus filialas – Babtų krašto muziejus.

Babtų seniūnija apima daugiau kaip 14 tūkst. ha turi beveik 5 tūkstančius gyventojų (39 kaimai). 1986 m., sujungus Babtų ir Panevėžiuko apylinkes, naujoji Babtų seniūnija tapo viena didžiausių Kauno rajone. Centro pastatas yra šalia vienos didžiausių įstaigų – Lietuvos sodininkystės ir daržininkystės instituto.

Vandžiogala – miestelis Kauno rajono šiaurinėje dalyje, nutolęs nuo rajono centro 29 km. Šiaurinėje dalyje ribojasi su Kėdainių rajono Pelėdnagių seniūnija, Jonavos rajono Kulvos seniūnija. Rytuose su Jonavos rajono Žeimių seniūnija, Kauno rajono Lapių seniūnija. Pietuose su Kauno rajono Domeikavos seniūnija, vakaruose su Kauno rajono Babtų seniūnija. Seniūnijos plotas 12 631 ha. Čia įsikūrę 27 kaimai. Šiuo metu seniūnijoje gyvena beveik 2000 gyventojų (Vandžiogalos miestelyje – apie 1000). Vandžiogala įsikūrusi prie Urkos upelio. Vietovės vardas sudėtas iš dviejų žodžių: „Vandys" ir „galas", reiškia Vandžių (asmenvardis) gyvenamosios vietovės dalį ar kaimą. Kai kas vietovę vadina Vendžiogala, bet neteisingai: tai lenkų iškreipto pavadinimo (Wendziagola) įtaka. Ir kryžiuočių kronikose rašoma Wandyagel, o XVI a. senąja slavų kalba rašytuose dokumentuose – Vondziakgola. Vandžiogala sena ir žinoma nuo XIV a. Kryžiuočių kronikos mini, kad Ragainės vicekomtūras Markvardas Schulbachas, 1384 m. Ordino atsiųstas į Lietuvą paremti Vytauto prieš Skirgailą, radęs Vandžiogalos šventykloje susirinkusių žmonių, pradėjęs aršias kautynes. Įveikė vokiečiai: 120 lietuvių žuvo iškart, kiti išbėgioję ar patekę į nelaisvę, 300 jų paėmęs komtūras, 200 – Vytautas. Didžiosios Lietuvos Kunigaikštystės laikais, Vandžiogalos dvaras priklausė Jonui ir Marijai Rastauskams, Chlopickiams, Hartovskiams ir kitiems. Prie dvaro augo ir miestelis, kuriam 1643 m. suteiktos prekybinės privilegijos. Turtinga istorine patirtimi garsėjantis kraštas – iki šiol labai daugiatautis. Vandžiogaloje pinasi lietuvių, rusų, lenkų istorinis, etnografinis, religinis, kultūrinis paveldas, tradicijos, kurias puoselėja vietos entuziastai. Vandžiogala – žemdirbių kraštas: per 70 proc. žemės tebenaudojama žemės ūkiui.

Vandžiogalos seniūnija taip pat yra Kauno rajono šiaurinėje dalyje. Tautinė sudėtis: 77,4 % lietuvių, 14,3 % rusų, 7,8 % lenkų. Seniūnija turi 27 kaimus, gyventojų skaičius siekia apie 2000. Centro pastatas yra Vandžiogalos miestelio centre, šalia parko.

Centras suteikia galimybę visiems bendruomenės nariams dalyvauti kultūrinėje veikloje, skatina mėgėjų meno plėtrą, užtikrina sąlygas kūrybinei laisvei, propaguoja profesionalųjį meną. Centras išsiskiria stipria ir aktyvia meno mėgėjų veikla.

Kultūros centras finansuojamas iš 3 pagrindinių šaltinių: Kauno rajono savivaldybės skiriami asignavimai, specialios lėšos, projektų bei rėmėjų lėšos. Skiriamų lėšų kiekis tiesiogiai įtakoja pagrindinių kultūros centro funkcijų atlikimo galimybes.

Centre yra 9,5 darbuotojų etatai. Iš jų - 8 kultūros ir meno darbuotojai. Visi kūrybiniai darbuotojai yra kultūros darbo specialistai, turintys aukštąjį universitetinį išsilavinimą ir aukštesnįjį išsilavinimą.

|  |  |  |  |  |
| --- | --- | --- | --- | --- |
| **Eil. Nr.** | **Pareigybės** | **Vardas Pavardė** | **Darbo krūvis** | **Išsilavinimas** |
| 1. | Direktorė | Eglė Patinskaitė | 1 et. | aukštasis |
| 2. | Kultūrinių renginių organizatorė | Gražina Mickūnienė | 1 et. | magistras |
| 3.  | Režisierė | Gabija Gasiūnaitė | 0,5 et. | aukštesnysis |
| 4. | Meno vadovė | Gintarė Milieškaitė | 0,5 et. | aukštasis |
| 5.  | Meno vadovė | Jorinta Radavičienė | 0,5 et.  | aukštasis |
| 6. | Meno vadovas | Jonas Girnius | 1 et. | aukštesnysis |
| 7. | Meno vadovė | Danutė Šakalienė | 0,5 et. | aukštasis |
| 8. | Etnografas | Andrius Morkūnas | 0,5 et. | aukštasis |
| 9. | Etnografė | Jūratė Svidinskienė | 0,5 et. | aukštasis |
| 10. | Inžinierius: garso, šviesos, scenos | Robertas Danauskas | 0,5 et. | aukštasis |
| 11. | Kultūrinių renginių organizatorė | Vilma Maročkienė | 0,5 et. | aukštasis |
| 12. | Dailininkė - scenografė | Sigita Podeckienė | 0,5 et. | aukštasis |

1,5 etato skirta valytojams

Naujų informacinių technologijų vaidmuo kultūros srityje nuolat didėja, tačiau kultūros centro aprūpinimas naujomis informacijos technologijomis nepakankamas. Trūksta kompiuterių, garso aparatūros Babtų kultūros centrui, garso grotuvų, kokybiškesnių spausdintuvų, muzikos instrumentų, fotoaparato.

Vandžiogalos laisvalaikio salė naudojasi kaimiškos bendruomenės pagal LEADER programa įsigytą garso aparatūrą, scenos apšvietimą, projektorių. Laisvalaikio salėje yra 1 kompiuteris.

Pagal Kauno rajono savivaldybės kultūros, švietimo ir sporto skyriaus materialinės bazės gerinimo programą Centras įsigijo: 2020 kilnojamas garso kolonėles, žemo dažnio kolonėlės, mikšerinį pultą, aukšto dažnio kolonėles, motorizuotą vaizdo ekraną ir stacionarų projektorių, instrumentus, koncertines aprangas, klavišinį elektroninį pianiną. Atnaujinti folkloro ansamblio „Griežlė“ tautiniai rūbai.

Babtų kultūros centras – visų veiklų ir bendrų projektų su „Kaunas – 2022” koordinatorius. Vykdant “Šiuolaikinių seniūnijų” projektą 2020 metais seniūnijos kaimuose pastatyti skulptoriaus sukurti mažosios architektūros objektai, įsigytas troleibusas kaip bendruomenių kūrybinė laboratorija, surinktos ir susistemintos Babtų kaimų gyventojų istorijos. Pastatyti keturi informaciniai stendai.

Babtų kultūros centre yra 5 kompiuteriai, projektorius su visa papildoma įranga, garso aparatūra. Trūksta garso aparatūros lauko renginiams, erdvinių mikrofonų, mobilios lauko scenos.

 Kultūros centras patikėjimo teise valdo, naudoja ir įstatymų nustatyta tvarka disponuoja jam patikėtu turtu.

**SSGG ANALIZĖ**

|  |  |
| --- | --- |
|  **Stiprybės** |  **Silpnybės** |
| Didžioji dalis kultūros centro darbuotojų atsakingi, turi aukštą profesinę kompetenciją, stiprų kūrybinį potencialą;Kultūros centro darbuotojai nuolat tobulina kvalifikaciją ir kompetencijas;Sukurtas ir nuolat tobulinamas komandinės veiklos modelis, leidžiantis kolegialiai priimi bendrus sprendimus;Kultūros centras atviras visai bendruomenei, teikia nemokamas paslaugas, sudarydamas galimybes įsijungti į veiklą, mažina socialinę atskirtį, skatina bendruomeniškumą;Kultūros centras bendradarbiauja su įvairiomis Kauno rajono ir Babtų bei Vandžiogalos seniūnijų įstaigomis, bendruomenėmis;Pritaikyta kultūrinei veiklai, jauki ir saugi Babtų k.c. ir Vandžiogalos laisvalaikio salės aplinka;Kultūros renginių įvairovė: sporto užsiėmimai, edukacijos, įvairiatemės parodos, paskaitos, diskusijos, intelektualiniai žaidimai, popietės , sukuria galimybes visiems dalyvauti veikloje pagal poreikį ir gebėjimus;Stipri meno mėgėjų veikla – kolektyvams vadovauja aukštą profesinę kvalifikaciją turintys meno vadovai – tinkamai pristato Babtų ir Vandžiogalos kraštą Lietuvoje ir užsienyje;Efektyvi kultūrinės veiklos sklaida. | 1. Nepakankama materialinė bazė:
	1. Babtų k.c. koncertų salės scena netinkama gausiems kolektyvams pasirodyti, trūksta lėšų pastato išorei pagerinti.
	2. Vandžiogalos laisvalaikio salei reikalingi remonto darbai: scenos apšvietimo atnaujinimas, garso aparatūros ir projektoriaus stacionarus įrengimas, atsarginio išėjimo laiptų rekonstrukcija.
	3. Vandžiogalos parko erdvėje neįrengtas Lauko estrados apšvietimas, žiūrovų sėdimų vietų remontas ir papildymas naujomis
	4. Susidėvėję Babtų kultūros centro ir Vandžiogalos laisvalaikio salės baldai, inventorius.
	5. Nepakankamas meno mėgėjų kolektyvų aprūpinimas koncertine apranga.
2. Babtų miestelio centre viešoji erdvė nėra pritaikyta lauko renginiams.
3. Nepakanka priemonių vaikų ir jaunimo kultūrinių poreikių bei kūrybiškumo ugdymui
4. Nepakankamas kultūros centro aprūpinimas naujomis informacinėmis technologijomis ir programine įranga.
 |
|  **Galimybės** |  **Grėsmės** |
| Babtų ir Vandžiogalos gyventojų kultūros poreikių tyrimas;Panaudojant biudžeto bei projektų lėšas, teikti kultūrines paslaugas bendruomenei (renginiai, profesionalaus meno kolektyvų bei atlikėjų koncertai, meno mėgėjų kolektyvai, klubai, stovyklos ir kt.).Turint juridinį statusą, yra galimybė teikti paraiškas įvairiems fondams.Tikslingas naujų kultūrinių iniciatyvų, ypač jaunimo, pritraukimas skatinant jų kūrybiškumąKultūrinių bei edukacinių programų įgyvendinimui panaudoti turimą materialinę bazę, patalpas ir erdves.Kauno rajono švietimo centre bei respublikiniuose seminaruose yra galimybė darbuotojams kelti kvalifikaciją.Bendradarbiaujant su seniūnijos taryba, bendruomenės centrais bei kitomis institucijomis, dalį lėšų panaudoti kultūrinių programų vykdymui.Bendradarbiauti su kitomis rajono, krašto ir bendruomenėje esančiomis įstaigomis, įvairiomis kryptimis bei lygmenimis, plėsti kokybiškų paslaugų teikimą. Propaguoti paveldo, kultūros vertybių išsaugojimo svarbą.Dalyvauti festivaliuose, konkursuose, Dainų šventėse, skatinti meno mėgėjų kolektyvų veiklą.  | Išoriniai veiksniai - kosmopolitiniai, ekonominiai, socialiniai, infliacija. Nepakankamas kultūros finansavimas bei valstybės dėmesys kultūrai.Maži darbuotojų atlyginimaiKultūros darbuotojų pataikavimas, baimė neįtikti žiūrovui kartais kelia grėsmę renginių kokybeiKai kurių kūrybinių darbuotojų konservatyvumas kultūros kaitai.Žemas bendruomeniškumo jausmo lygis, greitas gyvenimo tempas kelia grėsmę mėgėjų meno išlikimui ir regiono tradicijų išsaugojimuiBlogėjanti demografinė, ekonominė, socialinė padėtis.Senstanti bendruomenė**.**  |

**IV. ĮSTAIGOS VEIKLOS STRATEGIJA**

**VIZIJA**

Kauno rajono Babtų kultūros centras - moderni, atvira, dinamiška įstaiga, tenkinanti kultūrinius, švietėjiškus visiems socialiniams sluoksniams priklausančių bendruomenės gyventojų poreikius.

**MISIJA**

Kauno rajono Babtų kultūros centras yra institucija, įgyvendinanti valstybės, savivaldybės bei vietos bendruomenių deleguotas kompleksines kultūros funkcijas, savo veikla prisideda prie Kauno rajono bei Lietuvos Respublikos kultūros tradicijų puoselėjimo.

**FILOSOFIJA**

 Pagarba bendruomenės kultūriniams poreikiams, kiekvieno žmogaus kūrybinėms galioms ir jų išraiškoms.

**PRIORITETAI**

* + Babtų ir Vandžiogalos krašto kultūros tradicijų tęstinumo užtikrinimas
	+ Infrastruktūros tobulinimas

**STRATEGIJOS REALIZAVIMO PRIEMONIŲ PLANAS**

**Prioritetas: BABTŲ IR VANDŽIOGALOS KRAŠTO KULTŪROS TRADICIJŲ TĘSTINUMO UŽTIKRINIMAS**

Tikslas 1 – Išsaugoti ir puoselėti Babtų ir Vandžiogalos seniūnijos kultūros tapatumą, skatinant atvirumą ir sklaidą.

|  |  |  |  |  |
| --- | --- | --- | --- | --- |
| **Uždaviniai** | **Priemonės** | **Ištekliai** | **Atsakingi vykdytojai** | **Įvykdymo terminai** |
| Sistemingai ir kūrybiškai plėtoti ir tobulinti etninės kultūros ir vietinių tradicijų visumą. | Inicijuoti tęstines ir naujas tautosakines ir etnografines ekspedicijas, kūrybiškai vizualizuojant ir viešinant jų turinį. | Spec. 1 | Etnografai | 2021- 2023 m.  |
|  | Organizuoti tradicines ir valstybines šventes, pasitelkiant naujas renginių formas, novatorišką požiūrį ir idėjas. | Žmogiškieji ištekliai | DirektoriusKultūrinių renginių organizatoriai | 2021- 2023 m. |
|  | Organizuoti parodas, edukacijas, koncertines išvykas. | Biudž. 1 | DirektoriusDailininkas - scenografas  | 2021- 2023 m. |
|  | Plėsti ir tobulinti folkloro kolektyvų veiklą. | Biudž. 1 | Direktorius | 2021- 2023 m. |
|  | Stiprinti bendradarbiavimą ir kultūrinius mainus su rajono ir respublikos kultūros centrais. | Žmogiškieji ištekliai | DirektoriusMeno vadovai | 2021- 2023 m. |
|  | Kelti darbuotojų kvalifikaciją | Biudž. 1 | Direktorius | 2021- 2023 m. |
|  | Aprūpinti reikiamomis darbo priemonėmis (rūbai, instrumentai) | Spec. l.  | Direktorius | 2021- 2023 m. |
| 1.2. Užtikrinti didesnę meno kolektyvų veiklos sklaidą.  | Viešojoje internetinėje erdvėje, skelbimų lentose, reklaminiuose lankstinukuose nuolat atnaujinti informaciją apie kolektyvų veiklą ir pasiekimus. Gauti finansavimą rinkodaros specialisto etatui. | Biudž. 1 | DirektoriusKolektyvų vadovai | 2021- 2023 m. |
|  | Paminėti kolektyvų veiklos jubiliejus. | Spec. l.  | DirektoriusKultūros renginių organizatoriai | 2021- 2023 m. |
|  | Sudaryti sąlygas meno mėgėjų kolektyvams dalyvauti respublikiniuose bei rajoniniuose renginiuose. | Biudž. 1 | Direktorius | 2021- 2023 m. |
|  | Sudaryti sąlygas mėgėjų meno kolektyvams dalyvauti konkursuose ir apžiūrose. | Biudž. 1 | Direktorius  | 2021- 2023 m. |
|  | Organizuoti renginius, akcijas, skirtas valstybinėms šventėms paminėti.  | Biudž. 1  | Kultūrinių renginių organizatoriai | 2021- 2023 m. |
|  | Įtraukti kolektyvus į aktyvias, baigiamąsias veiklas su bendruomenėmis per „Kaunas 2022 – Europos kultūros sostinė“ iniciatyvas.  | Spec. 1 | DirektoriusKultūrinių renginių organizatoriai | 2021-2022 m. |

**Prioritetas: INFRASTRUKTŪROS TOBULINIMAS**

Tikslas 1 – Toliau Modernizuoti ir atnaujinti kultūros centrą.

|  |  |  |  |  |
| --- | --- | --- | --- | --- |
| **Uždaviniai** | **Priemonės** | **Ištekliai** | **Atsakingi vykdytojai** | **Įvykdymo terminai** |
| 1.1 Babtų kultūros centro modernizavimas | Atnaujinti mažosios salės elektros instaliaciją, apšvietimo sistemą.  | Biudž. 1 | Direktorius  | 2022 m.  |
|  | Atlikti sienų remonto darbus.  | Biudž. 1 | Direktoriaus  | 2022 m. |
|  | Koncertų salėje įrengti tiesioginį įėjimą į sceną.  | Biudž. l.  | Direktorius  | 2023 m.. |
|  | Konferencijų salei įsigyti tinkamą įrangą ir baldus. | Biudž. l. | Direktorius | 2022 m.  |
|  | Pakeisti ir automatizuoti koncertų salės uždangos užuolaidas | Biudž. l. | Direktorius | 2022 m.  |
| 1.2 Atnaujinti kultūros centro ir laisvalaikio salės erdves. | Sutvarkyti atsarginio įėjimo laiptus į Vandžiogalos laisvalaikio salę | Biudž. 1  | Direktorius  | 2022 m.  |
|  | Perlakuoti Babtų kultūros centro salės parketą.  | Biudž. 1  | Kultūrinių renginių organizatorius | 2021 m.  |
|  | Įrengti rūbinę Vandžiogalos laisvalaikio salėje.  | Biudžt. 1  | Kultūrinių renginių organizatorius | 2022 m. |
|  | Tęsti studijų, pagalbinių patalpų modernizavimo darbus. | Spec. 1  | Direktorius | 2021 – 2023 m. |
|  | Įrengti parodų sistemą kultūros centro vestibiulyje. | Biudž. 1  | Direktorius | 2022 m.  |

**VI. STRATEGINIO PLANO ĮGYVENDINIMAS, STEBĖSENA IR LAUKIAMI REZULTATAI**

Kauno rajono Babtų kultūros centro strateginio plano tikslai ir uždaviniai įgyvendinami pagal mėnesio planus, metinį veiklos planą ir patvirtintas Centro direktoriaus ir darbuotojų metines veiklos užduotis.

Strateginio plano įgyvendinimą stebi ir teikia rekomendacijas Babtų kultūros centro įsakymu patvirtinta taryba, kuri posėdžių metu analizuoja ir teikia rekomendacijas metinių veiklų įgyvendinimui.

Sistemingai įgyvendinant strateginio realizavimo priemonių planą, vykdant planuotas veiklas, atsakingai ir pasvertai įsisavinant Centro biudžetą ir papildomus finansinius šaltinius, Centro strateginio plano 2021–2023 metams įgyvendinimo intensyvumas 2023 - ųjų metų pabaigoje bus apie 75%.